Foto's: Die wenner van die baba-haredos-kompetisie is... | Maroela Media
Dié wenfoto van Kirah Hamman is geneem toe sy net agt maande oud was. (Foto: Verskaf)
Kirah Hamman (nou byna drie jaar oud), se ma Elma, is egter sedert haar dogtertjie se geboorte baie geduldig om haar welige bos hare in toom te hou. Dié klein pop sit al sedert die ouderdom van ses maande af doodstil as haar hare uitgeblaas moet word, hoewel dit ongeveer 20 minute neem.
Die reëls van die kompetisie het bepaal dat foto's van babas jonger as nege maande oud met 'n interessante of snaakse haarstyl in aanmerking sal kom vir die prys. Dit het dus nie saak gemaak of die foto gister, verlede jaar, of selfs 40 jaar gelede geneem is nie – as dit 'n snaakse of indrukwekkende haarstyl is, dan sou die foto in aanmerking kom vir die prys.
Kirah se foto, waarmee sy Maroela Media se babaharedos-kompetisie gewen het, is reeds in Januarie 2017 geneem toe sy net agt maande oud was. Maroela Media se lesers het dié foto as hul gunsteling uit die toptien aangedui en Kirah is dus die gelukkige wenner van 'n R1 000-kontantprys.
Kirah Hamman op 14 dae oud. Haar hare het mettertyd begin ligter raak. (Foto: Verskaf)
Kirah Hamman se skattige haredos. (Foto: Verskaf)
Kirah Hamman se hare krul verskriklik. "Ons moet dit uitblaas, anders weier sy dat ons dit kam," sê haar ma, Elma.
Kirah se hare soos dit nou lyk wanneer dit uitgeblaas is. Sy is tans amper drie jaar oud. (Foto: Verskaf)
Kyk hier na ons skattige 10 finaliste.
Liewe Genade tog, prinses HAREDOS, dis te pragtig !
Dankie Maroela vir die oulike kompetisie
Kyk, die prinsie se ma en pa leer nou als van ouers af, op 'n heel regte ouderdom, ek sit hier met die jong perdjie en moet nog baie leer, ek sien hy kyk ook nou al vol belangstelling as ek nader kom. Maar hy weet nog nie dat hy prinsperd materiaal is nie. Hy weet net hy is anders as ander perde, ek dink so, dis hoekom ons hom gekies het, heel eiewys, laat hom nie voorskryf nie, so eiewil het ons nog nie gesien nie. As ek hom dit nou moet vertel, kry ek hom nooit vannag tot… Lees meer »